《陪间荆州九日登高晏示坐中呈二帅》
宋代·孙应时

龙山东畔细腰宫，荆蜀元戎一笑同。
正复楼台看戏马，何妨丝管送飞鸿。
红萸黄菊年华里，落木长江晚思中。
下客无才敌嘲弄，聊须整帽向西风。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。